ছুটির দিনে শহরে সাতকালে দুর্ঘটনা। নিয়ন্ত্রণ হারিয়ে ডিভাইডারে ধাক্কা মারল গাড়ি। দুর্ঘটনায় আহত হয়েছেন পাঁচ জন। একজনের অবস্থা বেশ আশঙ্কাজনক। ঘটনাটি ঘটেছে বাইপাস মেট্রোপলিটন বাসস্টপের কাছে।
 নিজস্ব প্রতিবেদন: ছুটির দিনে শহরে সাতকালে দুর্ঘটনা। নিয়ন্ত্রণ হারিয়ে ডিভাইডারে ধাক্কা মারল গাড়ি। দুর্ঘটনায় আহত হয়েছেন পাঁচ জন। একজনের অবস্থা বেশ আশঙ্কাজনক। ঘটনাটি ঘটেছে বাইপাস মেট্রোপলিটন বাসস্টপের কাছে। ঘটনা প্রসঙ্গে জানা গিয়েছে, মা ফ্লাইওভার থেকে নেমে চিংড়িঘাটার দিকে যাচ্ছিল একটি অ্যাপ ক্যাব। অতিরিক্ত গতি থাকার ফলে হঠাতই নিয়ন্ত্রণ হারায় সেটি। দুর্ঘটনা পরই ছুটে আসেন স্থানীয় বাসিন্দারা। পৌছে যায় প্রগতি ময়দান থানার পুলিসও। আহতদের উদ্ধার করে নিয়ে যাওয়া হয়েছে হাসপাতালে। গাড়িটিকে টক করা হয়েছে। দুর্ঘটনার জেরে বেশ কিছুক্ষণ বাইপাসের ওই জায়গায় যানজট তৈরি হয়।